Publication: Magyar Közlöny
Issue: MK-2010-31 (Year: 2010, Number: 31)
Era: contemporary
Section: A 13/2001. (IV. 14.) AB határozat – részben a 20/1997. (III. 19.) AB határozattól való megkülönböztetés alapján –
Paragraph Index: 1923

A 13/2001. (IV. 14.) AB határozat – részben a 20/1997. (III. 19.) AB határozattól való megkülönböztetés alapján – megállapította, hogy alkotmányellenes cenzúrának minõsül „az elítélt, az elõzetesen letartóztatott, illetve az elzárást töltõ elkövetõ sajtó útján történõ nyilatkozattételének korlátozhatósága a közbiztonság, mások jóhírneve vagy személyhez fûzõdõ jogainak védelme, a bûnözés megelõzése, a szolgálati titok és egyéb bizalmas adat közlésének megakadályozása érdekében.” (ABH 2001, 177.) Ezzel szemben a sajtótörvény korábban vizsgált szakasza „a gyakorlatban nem volt alkalmas elõzetes cenzúra megvalósítására, szemben a most vizsgált, a cenzúra klasszikus esetét jelentõ jogszabályi megoldással, az ügyész ugyanis a sajtótörvény alapján – kötelezõen elõírt elõzetes engedélyezési rendszer hiányában – a lapok kinyomtatását követõen, azok terjesztését függeszthette fel, vagy a sajtótermék terjesztésének, árusításának utólagos megtiltását kérhette a bíróságtól.” (ABH 2001, 204.) „A véleménynyilvánítási szabadság érvényesülésének lényeges garanciája a kifejezésre juttatandó gondolatok elõzetes, tartalmi szempontú vizsgálatának tilalma. Olyan eleme ez a szólás szabadságának, amely kifejezett alkotmányos rendelkezés nélkül is e szabadság elengedhetetlen biztosítéka. Minthogy a cenzúra a szabad véleménynyilvánításhoz fûzõdõ alapjog legsúlyosabb korlátozását jelenti, a közlés elõzetes cenzúrával történõ korlátozása csak szélsõséges esetekben, rendkívül szûk körben, pontosan körülhatárolt módon minõsülhet alkotmányosnak.” (ABH 2001, 205.)

Source: https://magyarkozlony.hu/hivatalos-lapok/59d593fc58852f0cfe50af5cebecee305904d292/dokumentumok/71df9f128f17adeb7e659b7f34379fa74e2f191f/letoltes